Ministru kabineta rīkojuma projekta

**“Par finansējuma piešķiršanu Rēzeknes novada domei dzīvojamās mājas un dzīvokļu Jaunatnes ielā 4, Lūznavā, Lūznavas pagastā, Rēzeknes novadā remontdarbu veikšanai un aprīkošanai ar iekārtām”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta (turpmāk – MK) rīkojuma projekts sagatavots, lai piešķirtu Rēzeknes novada domei finansējumu 72 166 *euro* apmērā dzīvojamās mājas remontdarbu veikšanai un papildu finansējumu dzīvokļu Jaunatnes ielā 4, Lūznavā, Lūznavas pagastā remontdarbu veikšanai un to aprīkošanai ar iekārtām.  Pamatojoties uz 2019. gada 27. marta MK rīkojumu Nr. 125 “Par finansējuma piešķiršanu Rēzeknes novada domei dzīvokļu remontam Jaunatnes ielā 4, Lūznavā, Lūznavas pagastā, Rēzeknes novadā un to aprīkošanai ar iekārtām un mēbelēm” Rēzeknes novada pašvaldībai tika piešķirts finansējums 319 571 *euro* apmērā*.* Pēc remontdarbu uzsākšanas tika konstatēta nepieciešamība veikt papildu darbus.  MK rīkojums stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ņemot vērā, ka Rēzeknes novada Lūznavas pagastā tiek veidota Lūznavas militārā bāze, atbilstoši Militārā dienesta likuma 55. panta trešajai daļai, kas nosaka – profesionālā dienesta karavīru dienesta vietā uz dienesta laiku nodrošina ar dienesta dzīvojamo telpu, Aizsardzības ministrijas (turpmāk – AM) īpašumā Jaunatnes ielā 4, Lūznavā, Lūznavas pagastā plānots izveidot dienesta dzīvojamās telpas Nacionālo bruņoto spēku (turpmāk – NSB) profesionālā dienesta karavīriem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 28. martā tika pieņemts MK rīkojums Nr. 129 “Par valsts nekustamajiem īpašumiem Lūznavas pagastā, Rēzeknes novadā”, ar kuru AM pārņēma valdījumā no Izglītības un zinātnes ministrijas nekustamos īpašumus (zemes vienības un būves), kuros izveidota NBS militārā bāze – Zemessardzes 3. Latgales brigādes 36. kaujas atbalsta bataljons.  Lai nodrošinātu Valsts aizsardzības koncepcijā noteikto – stiprinātu kvalificētu un pieredzējušu speciālistu motivāciju un saglabāšanu dienestā, karavīrus un viņu ģimenes ir nepieciešams nodrošināt ar dienesta dzīvokļiem.  Militārā dienesta likuma 55. panta trešajā daļā ir noteikts, ka profesionālā dienesta karavīru dienesta vietā uz dienesta laiku nodrošina ar AM valdījumā esošu dienesta dzīvojamo telpu.  Rēzeknes novada pašvaldība sadarbībā ar Aizsardzības ministriju par piemērotāko dienesta dzīvokļu izveidei atzinusi nekustamo īpašumu ar kadastra Nr. 7868 502 0004 Jaunatnes ielā 4, Lūznavā, Lūznavas pagastā (ēka atrodas uz AM valdījumā esošas zemes vienības ar kadastra apzīmējumu 7868 002 0527).  Nekustamais īpašums ar kadastra Nr. 7868 502 0004 Jaunatnes ielā 4, Lūznavas pagastā, Rēzeknes novadā ir pilnībā sadalīts dzīvokļu īpašumos, no kuriem trīs dzīvokļi pieder privātpersonām un 36 dzīvokļi – Rēzeknes novada pašvaldībai. Šobrīd Rēzeknes novada pašvaldībai piederošie 16 dzīvokļi netiek izmantoti, savukārt par 20 dzīvokļiem pašvaldība ir noslēgusi dzīvojamo telpu īres līgumus.  2018. gada 6. septembrī tika pieņemts Rēzeknes novada domes lēmums (prot. Nr. 19, 1. §.), kas paredz nodot bez atlīdzības AM 16 Rēzeknes novada pašvaldībai piederošus dzīvokļu īpašumus, kas atrodas Jaunatnes ielā 4, Lūznavā, Lūznavas pagastā, lai AM nodrošinātu profesionālā dienesta karavīrus ar dienesta dzīvojamām telpām:  1) Jaunatnes ielā 4–2, Lūznava, Lūznavas pagastā, kadastra Nr. 7868 900 0163, platība 40,1 m2,  2) Jaunatnes ielā 4–3, Lūznavā, Lūznavas pagastā, kadastra Nr. 7868 900 0173, platība 41,0 m2,  3) Jaunatnes ielā 4–4, Lūznavā, Lūznavas pagastā, kadastra Nr. 7868 900 0165, platība 36,4 m2,  4) Jaunatnes ielā 4–8, Lūznava, Lūznavas pagastā, kadastra Nr. 7868 900 0155, platība 37,3 m2,  5) Jaunatnes ielā 4–9, Lūznava, Lūznavas pagastā, kadastra Nr. 7868 900 0153, platība 39,9 m2,  6) Jaunatnes ielā 4–17, Lūznava, Lūznavas pagastā, kadastra Nr. 7868 900 0161, platība 39,9 m2,  7) Jaunatnes ielā 4–28, Lūznava, Lūznavas pagastā, kadastra Nr. 7868 900 0158, platība 36,6 m2,  8) Jaunatnes ielā 4–31, Lūznava, Lūznavas pagastā, kadastra Nr. 7868 900 0152, platība 35,9 m2,  9) Jaunatnes ielā 4–32, Lūznava, Lūznavas pagastā, kadastra Nr. 7868 900 0156, platība 37,5 m2,  10) Jaunatnes ielā 4–33, Lūznavā, Lūznavas pagastā, kadastra Nr. 7868 900 0175, platība 39,9 m2,  11) Jaunatnes ielā 4–34, Lūznava, Lūznavas pagastā, kadastra Nr. 7868 900 0154, platība 39,5 m2,  12) Jaunatnes ielā 4–35, Lūznava, Lūznavas pagastā, kadastra Nr. 7868 900 0159, platība 53,8 m2,  13) Jaunatnes ielā 4–36, Lūznava, Lūznavas pagastā, kadastra Nr. 7868 900 0157, platība 37,4 m2,  14) Jaunatnes ielā 4–37, Lūznava, Lūznavas pagastā, kadastra Nr. 7868 900 0160, platība 40,0 m2,  15) Jaunatnes ielā 4–38, Lūznava, Lūznavas pagastā, kadastra Nr. 7868 900 0164, platība 39,1 m2,  16) Jaunatnes ielā 4–39, Lūznava, Lūznavas pagastā, kadastra Nr. 7868 900 0162, platība 35,9 m2.  Papildus Rēzeknes novada dome 2018. gada 6. septembrī ir nolēmusi konceptuāli atbalstīt arī pārējo Rēzeknes novada pašvaldībai piederošo dzīvokļu īpašumu (20 dzīvokļi) nodošanu AM dienesta dzīvojamo telpu izveidei pēc dzīvojamo telpu īres līgumu izbeigšanas.  Ievērojot minēto, ir paredzēts, ka dzīvojamā māja Jaunatnes ielā 4 pilnībā tiks izmantota NBS vajadzībām, nodrošinot profesionālā dienesta karavīriem dienesta dzīvojamās telpas.  Lai šie 16 dzīvokļi, par kuru nodošanu AM valdījumā Rēzeknes novada dome ir pieņēmusi lēmumu, līdz ar to pārņemšanu AM valdījumā būtu izmantojami NBS karavīru vajadzībām, ar Rēzeknes novada pašvaldību ir panākta vienošanās, ka remontdarbus un dzīvokļu aprīkošanu ar mēbelēm un iekārtām, paralēli īpašumtiesību maiņas procesa virzībai, organizē pašvaldība.  Ņemot vērā minēto, no AM budžeta līdzekļiem Rēzeknes novada domei, pamatojoties uz 2019. gada 27. marta rīkojumu Nr. 125 “Par finansējuma piešķiršanu Rēzeknes novada domei dzīvokļu remontam Jaunatnes ielā 4, Lūznavā, Lūznavas pagastā, Rēzeknes novadā un to aprīkošanai ar iekārtām un mēbelēm” 2019. gadā tika piešķirts finansējums 319 571 *euro* apmērā remontdarbu veikšanai dzīvokļos, kā arī dzīvokļu aprīkošanai ar mēbelēm un iekārtām.  Minētais finansējums līdz 2019. gada beigām ir izlietots 319 570,74 *euro* apmērā atbilstoši piešķirtajam mērķim. Vienlaikus – minēto remontdarbu sākumā un to izpildes laikā ir konstatēta nepieciešamība veikt papildu remontdarbus, kas saistīti gan ar ēkas kopējā tehniskā stāvokļa uzlabošanu, gan ar 16 dzīvokļu remontdarbu pilnīgu paveikšanu. Papildu izmaksas 16 dzīvokļu un dzīvojamās mājas remontdarbu pabeigšanai ir 72 165,88 *euro*.  Pasūtītājs papildu remontdarbu iepirkumiem, līgumu slēgšanai un darbu izpildei ir Rēzeknes novada dome. |
|  |
| 3. | Projekta izstrādē iesaistītās institūcijas un publiskas personas kapitālsabiedrības | AM, Rēzeknes novada pašvaldība |
| 4. | Cita informācija | Nepieciešamais finansējums dzīvojamās mājas remontdarbu un 16 dzīvokļu papildu remontdarbu veikšanai ir 72 165,88 *euro*, ieskaitot PVN. Dzīvojamās mājas remontdarbu izmaksas ir 44 198,21 *euro* (atkritumu stāvvada, kanalizācijas un ūdensvada stāvvada remontdarbi, apgaismojuma un apkures sistēmas ierīkošana gaiteņos un kāpņu telpā, margu uzstādīšana kāpņu telpā, zibens aizsardzības ierīkošana, dzīvojamās mājas pamatu stiprināšanas darbi, t. sk. pamatu stiprināšanas būvprojekta izstrāde un būvuzraudzība), savukārt dzīvokļu remontdarbu izmaksas ir 27 967,67 *euro* (ar elektrības ievilkšanu saistītie darbi, atsevišķi vispārbūvniecības darbi, virtuves iekārtu uzstādīšana).  Lai veiktu minētos papildu remontdarbus Jaunatnes ielā 4, Lūznavā, Lūznavas pagastā, AM veiks grozījumus uz Ministru kabineta 2019. gada 27. marta rīkojuma Nr. 125 “Par finansējuma piešķiršanu Rēzeknes novada domei dzīvokļu remontam Jaunatnes ielā 4, Lūznavā, Lūznavas pagastā, Rēzeknes novadā un to aprīkošanai ar iekārtām un mēbelēm” pamata noslēgtajā sadarbības līgumā ar Rēzeknes novada domi par papildu piešķirto finansējumu, nosakot piešķirtā finansējuma izlietojuma kontroli, kā arī Rēzeknes novada domes atbildību par grāmatvedības datu pareizību un finanšu līdzekļu izlietojumu atbilstoši plānotajam.  MK rīkojuma projekta izpilde tiks nodrošināta AM 2020. gada budžeta ietvaros no budžeta programmas 33.00.00 “Aizsardzības īpašumu pārvaldīšana” paredzētajiem līdzekļiem 72 166 *euro* apmērā, veicot nepieciešamo līdzekļu pārdali budžeta programmas ietvaros no kapitālajiem izdevumiem uz kapitālo izdevumu transfertiem 71 026 *euro* apmērā un no kārtējiem izdevumiem uz kārtējo izdevumu transfertiem 1 140 *euro* apmērā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Nav attiecināms. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs, Rēzeknes novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma „Latvijas Vēstnesis” elektroniskajā tīmekļa vietnē [*www.vestnesis.lv*](http://www.vestnesis.lv). |

Ministru prezidenta biedrs,

aizsardzības ministrs Artis Pabriks

I. Buda, tālr. 67335031

[Inara.Buda@mod.gov.lv](mailto:Inara.Buda@mod.gov.lv)